בוגאטי

**בוגאטי מכוניות S.A.S** (באיטלקית: **Bugatti**) היא יצרנית רכבי יוקרה צרפתית. החברה התפרסמה בכך שייצרה כמה ממכוניות הספורט המהירות ביותר בעולם. חברת בוגאטי לא שרדה את תקופת מלחמת העולם השנייה ונסגרה, אך בהמשך נעשו מספר ניסיונות לחדש ייצור תחת שם זה. מיולי 2021 נמצאת חברת בוגאטי בבעלות קבוצת בוגאטי-רימאק.

בספטמבר 2019 הודיעה בוגאטי כי היא מפסיקה להתחרות ביצרני רכב אחרים במטרה להגיע ל"מכונית המהירה ביותר בעולם", משום שמטרתה הייתה להציג מכונית שתעבור את ה-. אחרי שהוצגה בוגאטי שירון סופר-ספורט 300+ אשר עברה זאת, הודיעה החברה שתתמקד במטרות אחרות. ב-2021 הוצגה בוגאטי בוליד, מכונית מרוץ ומכונית-על עם מהירות מרבית מוערכת של כ-.

## היסטוריה
[ממוזער|250px|[בוגאטי סוג 18. הנהג הוא אטורה בוגאטי, מייסד החברה]]
[שמאל|ממוזער|250px|דגם 57 מודל [1936]]

### תחת ניהולו של אטורה בוגאטי
 ממוזער|שמאל|250px|בוגאטי 35, צבוע בכחול של צרפת
מייסד החברה אטורה בוגאטי נולד באיטליה, והחברה הנושאת את שמו הוקמה במולצהיים, עיר בחבל אלזס, צרפת. החברה התפרסמה בזכות ההנדסה המתקדמת במכוניות הכביש הנבחרות שלו ובזכות הצלחתו במרוצי גרנד פרי למכוניות וזכייה בגרנד פרי מונקו הראשון. הצלחת החברה הגיע לשיאה עם הנהג ג'אן פייר ווימיל שניצח במרוץ 24 השעות של לה מאן פעמיים (בשנת 1937 עם רוברט בנוייסט ובשנת 1939 עם פייר וירון).

### מטוס מהיר
ערב מלחמת העולם תכנן אטורה בוגאטי יחד עם המהנדס לואי דה מונג מטוס דו מנועי בשם "בוגאטי 100" שכונה גם "בוגאטי רייסר", בשאיפה לשבור את שיא העולם במהירות טיסה שהוחזק על ידי מסרשמיט הגרמנית. המטוס מעולם לא טס באופן רשמי, אם כי יש ראיות שהוטס לפחות פעם אחת. תוכננה עבור המטוס גם גרסה צבאית שבנייתה לא הושלמה.

### סופה של החברה ההיסטורית
אטורה בוגאטי תכנן גם קרון רכבת ממונע מצליח, ה-"אאוטורייל". בנו ג'אן בוגאטי, נהרג ב-11 באוגוסט 1939 בגיל 30, במהלך תיקון בוגאטי 57 ליד המפעל במולצהיים. לאחר מכן מצבה של החברה החל להתדרדר. במלחמת העולם השנייה נהרס המפעל במולצהיים, ובמהלך המלחמה בוגאטי תכנן מפעל חדש בלבלוייס שבפריז ותכנן סדרה חדשה של מכוניות. אטורה בוגאטי נפטר ב-21 באוגוסט 1947.

החברה ניסתה לחזור לפעולה באמצע שנות ה-50 על ידי רולנד בוגאטי עם מכונית המרוץ בוגאטי 251 ובהמשך בוגאטי 252. המכונית תוכננה בעזרתו של ג'יאואצ'ינו קולומבו, המתכנן של אלפא רומיאו, פרארי, ומזראטי, אך המכונית כשלה בהשגת הציפיות והמפעל הושבת. בשנות ה-60, וירג'יל אקסנר, תכנן בוגאטי כחלק מפרויקט חברת סטוצס. גרסת תצוגה של המכונית עוצבה על ידי גיה, תוך שימוש במרכב בוגאטי 101 בשנת 1965.

בוגאטי המשיכה לייצר חלקי מטוסים ונמכרה להיספנו-סואיזה בשנת 1963. חברת סנקמה רכשה את החברה בשנת 1968, ונרכשה מאוחר יותר על ידי חברת מסייר. שתי החברות אוחדו לשם מסייר-בוגאטי בשנת 1977.

## מידע על המכונית
**מכוניות אטורה בוגאטי** הייתה יצרנית גרמנית או צרפתית של מכוניות בעלות ביצועים גבוהים. החברה נוסדה בשנת 1909 בעיר הגרמנית מולצהיים, אלזס, על ידי המעצב התעשייתי יליד איטליה אטורה בוגאטי. מכוניות אלה היו ידועות ביופי העיצוב שלהן ובניצחונותיהן הרבים במירוץ. מכוניות בוגאטי המפורסמות כוללות מכונית גרנד פרי מסוג 35, "רויאל" מסוג 41, "אטלנטיק" מסוג 57 ומכונית ספורט מסוג 55 .

מותו של אטורה בוגאטי ב-1947 היווה מכה קשה למותג, אחרי שבנו ז'אן מת ב-1939, מפני שלא היה יורש שיוביל את המפעל. סך הכל יוצרו פחות מ-8,000 מכוניות, והחברה נאבקה כלכלית. הדגם האחרון יצא בשנות ה-50, ובסופו של דבר נרכשה החברה עבור עסקי חלקי המטוסים שלה ב-1963.

בשנת 1987, יזם איטלקי קנה את שם המותג והחיה אותו בשם **Bugatti Automobili SpA** .
### בוגאטי כלי רכב בע"מ
[ממוזער|200px|Supercar [Bugatti EB110 (1991)]]
יזם איטלקי בשם רומנו ארטיולי רכש את השם היוקרתי בוגאטי בשנת 1987 והקים את חברת "בוגאטי כלי רכב בע"מ". החברה החדשה הקימה מפעל אשר תוכנן על ידי גיאמפאולו בנדיני בקמפוליאנו, איטליה, עיר ליד מודנה, ביתם של יצרני מכוניות על אחרות כמו דה טומסו, פרארי, למבורגיני, פגאני ומזראטי.

ב-1989, התוכניות להחייאת בוגאטי הוצגו על ידי פאולו סטנזאני ומרצ'לו גנדיני, המתכננים המפורסמים של למבורגיני מיורה ולמבורגיני קונטאש. המכונית הראשונה שנבנתה ונקראה בוגאטי EB110 GT, ופורסמה כמתקדמת ביותר טכנית שמעולם יוצרה.

בין השנים 1992 ל-1994, מתכנן מכוניות המרוצים המפורסם מאורו פורגיירי, מונה למנהל הטכני.

ב-27 באוגוסט 1993, באמצעות חברת ההחזקות שלו, ACBN החזקות של לוקסמבורג, רומנו ארטיולי רכש את לוטוס מחברת ג'נרל מוטורס. הרכישה הפגישה את שני השמות ההיסטוריים המובילים במרוצי המכוניות ונעשו תכנונים להנפקת החברות בבורסות הבינלאומיות.

בוגאטי הציגה גם בשנת 1993 את האב טיפוס למכונית סדאן שנקראה EB 112.

בזמן שבוגאטי EB 110 יצא לשוק, הכלכלות הצפון אמריקאיות והאירופאיות היו במיתון והתפעול נדחה לספטמבר 1995. דגם מיוחד לשוק האמריקאי נקרא בוגאטי אמריקה היה בשלב ההכנה כאשר החברה נסגרה.

בשנת 1995, היצרן הגרמני יוכן דאאור רכש את הרישיון לייצור EB110 וחלקיה וייצר 12 מכוניות דאואר EB110 SS.

בעל בוגאטי EB110 המפורסם ביותר היה נהג המרוצים מיכאל שומאכר, בעל 7 אליפויות עולם פורמולה 1. למרות הנהיגה במרוצים במכוניות פרארי, הוא עדיין המשיך לנהוג בבוגאטי EB110 שרכש כאשר נהג בקבוצת בנטון.

### בוגאטי מכוניות SAS
שמאל|ממוזער|250px|בוגאטי ויירון
חברת פולקסווגן רכשה את הזכויות לייצור מכוניות בשם בוגאטי בשנת 1998. החברה מינתה את חברת איטלדיזיין לייצר את מכוניות התצוגה בוגאטי EB118, אשר התאפיינה במנוע בעל 555 כוחות סוס וצורת W עם 18 צילינדרים בתערוכת הרכב של פריז.

בשנת 1999 הוצגה בוגאטי EB 218 בתערוכת הרכב הבינלאומית של ז'נבה; מאוחר יותר באותה שנה הוצגה בוגאטי 18/3 סיריון בפרנקפורט. בתערוכת הרכב בטוקיו הופיעה שוב בוגאטי EB 218 בשם בוגאטי ויירון והוכרזה כמכונית לייצור.

בשנת 2000 החלה לפעול תחת פולקסווגן חברת "בוגאטי מכוניות SAS" וייצרה את בוגאטי ויירון, מכונית בעלת 16 צילינדרים עם 1,001 כוחות סוס. ביולי 2005 הודיעה החברה ששמה הרשמי של המכונית יהיה בוגאטי ויירון 16.4. נאמר כי המכונית נבנתה במפעל חדש לחלוטין של בוגאטי במולצהיים, צרפת, וההזמנות הראשונות סופקו בתחילת 2006. המהירות המקסימלית שפורסמה ואושרה במספר בדיקות היא 407.5 קמ"ש (0.3 מאך). הוויירון החזיקה בתואר המכונית הסדרתית המהירה ביותר, עד להצגת המכונית האמריקאית SSC - Shelby Supar Cars Ultimate Aero. ב-2009 הוצגה גרסה משופרת של הוויירון המכונה בוגאטי ויירון סופר-ספורט, שהייתה בעלת 1,200 כוח סוס ומהירות מרבית של 431 קילומטר לשעה שהשיבו לה את תואר המכונית המהירה ביותר, עד ל-2015.

במרץ 2016 הציגה בוגאטי את מכונית בוגאטי שירון, מחליפת הוויירון. ב-2019 מכונית בוגאטי שירון סופר-ספורט 300+ חצתה את רף המהירות .

באוקטובר 2020 הציגה בוגאטי את מכונית בוגאטי בולייד, שלה מנוע עם  ומהירות מרבית של . הבוליד היא מחזיקת התואר "המכונית המהירה ביותר בעולם" לשנת 2021.

### בוגאטי-רימאק
ביולי 2021 יצרו פורשה בוגאטי ורימאק מיזם הנקרא בוגאטי-רימאק, מיזם זה מעניק לרימאק את חברת בוגאטי ושניהם (רימאק ובוגאטי) יהיו תחת חברה אחת כאשר רימאק מחזיקה כ-55% ממניות בוגאטי-רימאק ופורשה מחזיקה ב-45% ממניות בוגאטי-רימאק, מנכ"ל בוגאטי-רימאק כרגע הוא מאטה רימאץ.

באוגוסט 2021 הודיעה מאטה רימאץ כי בשנת 2024 תציג בוגאטי מכונית חדשה עם פיתוח של בוגאטי ורימאק יחד, הוא לא ציין האם המכונית תהיה חשמלית. ב-2024 הציגה בוגאטי-רימאק את בוגאטי טורביון – מכונית-על היברידית בעלת 1,800 כוח סוס מטרי ומהירות מרבית של 440 קמ"ש ותאוצה מ-0 ל-100 קמ"ש של 2.0 שניות.

## עיצוב
מנועי מכוניות בוגאטי יוצרו בעבודת יד, נקבים להפחתת משקל נוקבו בכל מקום שניתן, וחיווט בטיחות המושחל כמעט בכל חיבור בתבניות השחלה מורכבות.
התייחסות בוגאטי למכוניות מתחרו בנטלי כ-"המשאיות המהירות ביותר בעולם" כשהתכוונו ליציבות. בהקשר לבוגאטי, האויב היה המשקל. יצירות ההשראה של בוגאטי משכו אנשים רבים מתחומי עניין אחרים. כמו ארלן נס אשר יצר אופנוע, הנקרא "סמות-נס", עם עיצוב בוגאטי. השראתו הייתה החלקלקות של יציקת הארד של בוגאטי.

## מנועים
צורת מנועיו מוגדרת כקוביזם. מנועי בוגאטי רבים היו בעלי גודל צנוע אבל חזקים ביותר. רובם היו בעלי שלושה שסתומים לכל צילינדר, ורובם מוגדשים גם כן. אטורה בדק את מערכת השסתומים של שתי מכוניות מרוצים של אמריקן מילר והשתמש בתכנון גל פיקות עילי זוגי בשם הרשום מילר.

## דגמים
[ממוזער|250 פיקסלים|[בוגאטי בוליד - מכונית מרוץ מ-2020 עם מהירות מרבית מוערכת של 500 קמ"ש.]]
שמאל|ממוזער|250px|בוגאטי 57 שנת 1938 מהאוסף של רלף לורן
שמאל|ממוזער|250px|בוגאטי 59 שנת 1933 דגם גרנד פרי מהאוסף של רלף לורן

דגמי מכוניות בוגאטי יוצרו בדרך כלל במספרים מועטים. המפורסמות מביניהם היו בוגאטי 35, בוגאטי 41, בוגאטי 57 ובוגאטי 55.

תחת קונצרן פולקסווגן תוכננה ונבנתה בוגאטי ויירון, המכונית הסדרתית הראשונה שחצתה את ה-.

הייצור כולו הפיק 7,900 מכוניות (כ-2,000 מהן עדיין קיימות), כל דגם בוגאטי תוכנן עם הקידומת T עבור הדגם, אשר מתייחס לשלדה ולחלקי הרכב המרכיבים את המנוע.



### דגמים שנוצרו במאה ה-21
*בוגאטי ויירון
*בוגאטי שירון
*בוגאטי דיבו
*בוגאטי בוליד
*בוגאטי לה וואטור נואר
*בוגאטי צ'נטודיאצ'י
*בוגאטי מיסטרל
*בוגאטי טורביון

### תכנונים בשיתוף עמיתים
*פרינטי וסטאצ'י
**1898 בוגאטי סוג 1
*דיטריך-בוגאטי
**1902-1904 דיטריך-בוגאטי סוג 3 ו-4
**1903 דיטריך-בוגאטי סוג 5,6 ו-7
*Deutz Gasmotoren Fabrik
**1907 Type 8/9
*פיז'ו
**1913-1916 Type 19 "Bébé"

### אבות טיפוס
*1900–1901 בוגאטי סוג 2
*1903 בוגאטי סוג 5
*1908 בוגאטי סוג 13 וסוג 10
*1911 בוגאטי סוג 18
*1922 בוגאטי סוג 29 ו-30
*1925 אב-טיפוס בוגאטי סוג 36
*1929–1930 אב-טיפוס בוגאטי סוג 45 ו-47
*אב-טיפוס סוג 56
*1939 בוגאטי סוג 64
*1943/1947 אב-טיפוס סוג 73c
* בוגאטי סוג 101 (1951-1965)
* בוגאטי דיבו - הוצגה ב-24 באוגוסט 2018

### מכוניות קונספט
* בוגאטי EB 118
* בוגאטי לה וואטור נואר

## קישורים חיצוניים

*  
* 
* בוגאטי כלי רכב 
* המדריך למתחילים לבוגאטי, באתר טופ גיר
* 

## הערות שוליים

*
קטגוריה:יצרני רכב צרפתיים
קטגוריה:קבוצת פולקסווגן
קטגוריה:יצרני רכבי יוקרה
קטגוריה:יצרני רכבי ספורט
+